title: 2011/559/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на общия бюджет на Европейския съюз за финансовата 2009 година, раздел V — Сметна палата

text:
               27.9.2011

               BG

               Официален вестник на Европейския съюз

               L 250/93

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на общия бюджет на Европейския съюз за финансовата 2009 година, раздел V — Сметна палата
   (2011/559/ЕС)
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2009 година (1),
   като взе предвид окончателните годишни отчети на Европейския съюз за финансовата 2009 година (SEC(2010) 963 — C7 0215/2010) (2),
   като взе предвид годишния доклад на Сметната палата пред органа по освобождаването от отговорност относно вътрешните одити, осъществени през 2009 г.,
   като взе предвид годишния доклад на Сметната палата за изпълнението на бюджета за финансовата 2009 година, придружен от отговорите на проверените институции (3),
   като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на Европейския съюз (4),
   като взе предвид член 272, параграф 10 и членове 274, 275 и 276 от Договора за ЕО, както и член 314, параграф 10 и членове 317, 318 и 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол (A7-0138/2011),

               1.

               Освобождава от отговорност генералния секретар на Сметната палата във връзка с изпълнението на бюджета на Сметната палата за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ L 69, 13.3.2009 г.

      (2)  ОВ C 308, 12.11.2010 г., стр. 1.

      (3)  ОВ C 303, 9.11.2010 г., стр. 1.

      (4)  ОВ C 308, 12.11.2010 г., стр. 129.

      (5)  ОВ L 248, 16.9.2002 г., стр. 1.
    ---documentbreak---

               27.9.2011

               BG

               Официален вестник на Европейския съюз

               L 250/94

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2011 година
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2009 година, раздел V — Сметна палата
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2009 година (1),
   като взе предвид окончателните годишни отчети на Европейския съюз за финансовата 2009 година (SEC(2010) 963 — C7 0215/2010) (2),
   като взе предвид годишния доклад на Сметната палата пред органа по освобождаването от отговорност относно вътрешните одити, осъществени през 2009 г.,
   като взе предвид годишния доклад на Сметната палата за изпълнението на бюджета за финансовата 2009 година, придружен от отговорите на проверените институции (3),
   като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на Европейския съюз (4),
   като взе предвид член 272, параграф 10 и членове 274, 275 и 276 от Договора за ЕО, както и член 314, параграф 10 и членове 317, 318 и 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол (A7-0138/2011),

               1.

               Отбелязва, че през 2009 г. Сметната палата е разполагала с бюджетни кредити за поети задължения в общ размер на 188 000 000 EUR (2008 г.: 133 000 000 EUR; 2007 г.: 122 000 000 EUR), при степен на усвояване от 92,19 %, което е под средната стойност за другите институции (97,69 %).

               2.

               Припомня, че за финансовата 2009 година счетоводните отчети на Сметната палата бяха проверени от външна фирма, PricewaterhouseCoopers (както и през 2008 и 2007 г.), която направи следните заключения:

                           а)

                           по отношение на точността на отчетите за финансовата 2009 година: „според нас финансовите отчети дават вярна представа за финансовото състояние на Европейската сметна палата към 31 декември 2009 г., както и за финансовото изпълнение и паричните потоци от нейните операции за приключилата на същата дата финансова година, в съответствие с Регламент (ЕО, Евратом) № 1605/2002 на Съвета от 25 юни 2002 г., Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на горепосочения регламент на Съвета и счетоводните принципи на Европейската сметна палата“; и

                           б)

                           по отношение на усвояването на финансовите средства, определени за Сметната палата, и на адекватността на действащите процедури за контрол за финансовата 2009 година: „не сме забелязали нищо, което би ни накарало да смятаме, че във всички съществени аспекти и въз основа на горепосочените критерии: а) определените за Палатата средства не са били използвани за предвидените цели, и б) действащите процедури за контрол не са осигурили необходимите гаранции за това, че финансовите операции са в съответствие с дадените правила и разпоредби“.

               3.

               Приветства одитната стратегия на Сметната палата за периода 2009—2012 г. и подкрепя нейните приоритетни цели (оптимизиране на цялостното въздействие на нейните одити и увеличаване на ефикасността посредством оптимално използване на ресурсите); очаква Сметната палата да докладва за предприетите действия за изпълнението на тази одитна стратегия, както и да покаже постигнатия напредък в тази насока, използвайки ключовите показатели за изпълнението (КПИ), по-конкретно с въвеждането на КПИ от 1 до 4 през 2010 г.; по-специално приветства плана за публикуване на доклади за предприетите последващи действия във връзка със специалните доклади, за да се увеличи тяхното въздействие.

               4.

               Приветства подобренията в КПИ 5, 6 и 7 между 2008 и 2009 г. и отбелязва със задоволство, че Сметната палата е постигнала целите си по отношение на КПИ 8 и 9; отбелязва, че Сметната палата не е постигнала целта си по отношение на КПИ 10, през 2009 г. броят на дните за обучение е намалял от 10 на 9 в сравнение с 2008 г., а броят на дните, посветени от одиторите на професионално обучение с изключение на езиковите курсове, е спаднал от 7 на 4, в резултат на което не са изпълнени насоките на Международната федерация на счетоводителите (40 часа/5 дни).

               5.

               Отбелязва значително нарасналия брой на изготвените от Сметната палата доклади, по-конкретно увеличението на броя на специалните доклади (от 12 на 18) и на специфичните годишни доклади (от 29 на 37), въпреки че броят на становищата е намалял; очаква, че одитите на изпълнението, които стоят в основата на специалните доклади на Сметната палата, ще допринесат за нейната основна мисия, която се състои в извършването на одит на финансите на Съюза.

               6.

               Изразява загриженост поради намаляването на подробната информация в специфичните годишни доклади на Сметната палата за агенциите; насърчава Сметната палата в бъдеще да включва в своите доклади относно агенциите по-пълна информация, по-конкретно по отношение на заключенията на докладите на вътрешните одитори.

               7.

               Приветства факта, че при изготвянето на годишния доклад за финансовата 2009 година Сметната палата направи задълбочена оценка на системите за управление и контрол на Съда, на Европейския омбудсман и на Европейския надзорен орган по защита на данните, която включваше проверка на допълнителна извадка от операции за плащания, свързани с човешките ресурси и с други административни разходи.

               8.

               Насърчава Сметната палата да продължи и разшири тази практика и в частност да разгледа възможността за извършване на задълбочена оценка на системите за управление и контрол на Съвета; също така насърчава Сметната палата да разгледа възможността за използването на нови и иновативни начини за извършване на одита, включително новите продукти, споменати в одитната стратегия за 2009—2012 г., и по този начин да проучи възможностите за по-нататъшно подобряване на резултатите и ефективността на одита.

               9.

               Счита, че сътрудничеството между Сметната палата и Парламента би могло да се засили допълнително чрез рационализиране на работните методи и подходи и допълнително подобряване на взаимодействието между двете институции; в тази връзка приветства мерките, които Сметната палата предприема, за да реформира и непрекъснато да подобрява своята роля в съответствие с призива на Парламента за по-широко и по-дълбоко въздействие на нейните оценки и одити, за по-голяма ефективност и полезност на нейните данни и за по-голяма надеждност на нейните системи и процедури; очаква с интерес последващата партньорска проверка, която Сметната палата възнамерява да стартира през 2011 г. (три години след положителната партньорска проверка от 2008 г.); в тази връзка обявява, че Парламентът възнамерява да изготви доклад по собствена инициатива относно възможните подобрения, които могат да бъдат предложени за Сметната палата с пълната увереност, че може да разчита на нейното тясно сътрудничество.

               10.

               Отбелязва, че Сметната палата назначи 112 служители през 2009 г. (69 длъжностни лица, 14 срочно наети служители и 29 договорно наети служители) и общият брой на незаетите длъжности в края на 2009 г. (49 бройки) е значително по-нисък, отколкото в края на 2008 г. (68 бройки); приветства по-малките забавяния в процеса на назначаване на персонал в Сметната палата.

               11.

               Приветства постоянното подобряване на съотношението между мъже и жени сред персонала на Сметната палата, по-конкретно намаляването на различията на равнището на асистентите, ръководителите на отдели и директорите.

               12.

               Отбелязва, че докладът на вътрешния одитор на Сметната палата за 2009 г. е много положителен; в тази връзка приветства факта, че повечето препоръки на вътрешния одитор са били възприети и включени в коригиращи планове за действие.

               13.

               Приветства настоящото успешно междуинституционално сътрудничество с Европейското училище по администрация и Съда в областта на обучението.

               14.

               Отбелязва изменението на Процедурния правилник на Сметната палата, което стана факт през 2010 г., и приканва Сметната палата да представи оценка на последиците от тези промени в своя годишен отчет за дейността.

               15.

               Припомня, във връзка с декларациите за финансовите интереси на членовете на Сметната палата, че в съответствие с Кодекса за поведение на Сметната палата членовете подават декларации за своите финансови интереси до председателя на Сметната палата, който ги съхранява със задължение за поверителност и гарантира, че тези декларации не се публикуват; отново потвърждава своята позиция, че в интерес на прозрачността декларациите за финансовите интереси на членовете на всички институции на Съюза следва да бъдат достъпни в Интернет чрез публичен регистър и призовава Сметната палата да предприеме необходимите стъпки в тази връзка и по целесъобразност да адаптира и базира своите правила за финансовите интереси на новия проект на Кодекс за поведение на членовете на Комисията.

               16.

               Припомня, че независимостта, почтеността, безпристрастността, компетентността и професионализмът са основните ценности на Сметната палата и счита, че новините, които се появиха в медиите, заслужават размисъл; също така припомня, че по време на представянето на доклада от партньорската проверка председателят на Сметната палата обяви, че след три години ще се извърши последваща партньорска проверка; приканва Сметната палата да представи резултатите от тази последваща партньорска проверка на компетентната комисия на Парламента, за да се потвърдят тези ценности и в частност обективността, безпристрастността и професионализмът на Сметната палата.

               17.

               Поздравява Сметната палата за качеството на нейния годишен отчет за дейността.

               18.

               Отбелязва, че за разлика от предходните години мисиите в страни извън ЕС не са представени по страни през 2009 г.

      (1)  ОВ L 69, 13.3.2009 г.

      (2)  ОВ C 308, 12.11.2010 г., стр. 1.

      (3)  ОВ C 303, 9.11.2010 г., стр. 1.

      (4)  ОВ C 308, 12.11.2010 г., стр. 129.

      (5)  ОВ L 248, 16.9.2002 г., стр. 1.


title: 2012/55/Евратом: Решение на Комисията от 2 март 2011 година относно сключването на Споразумение за сътрудничество в областта на използването на ядрената енергия за мирни цели между Европейската общност за атомна енергия и правителството на Австралия

text:
               1.2.2012

               BG

               Официален вестник на Европейския съюз

               L 29/3

         РЕШЕНИЕ НА КОМИСИЯТА
   от 2 март 2011 година
   относно сключването на Споразумение за сътрудничество в областта на използването на ядрената енергия за мирни цели между Европейската общност за атомна енергия и правителството на Австралия
   (2012/55/Евратом)
   ЕВРОПЕЙСКАТА КОМИСИЯ,
   като взе предвид Договора за създаване на Европейската общност за атомна енергия, и по-специално член 101, втора алинея от него,
   като взе предвид одобрението от Съвета,
   като има предвид, че:
   Следва да бъде сключено споразумението за сътрудничество в областта на използването на ядрената енергия за мирни цели между Европейската общност за атомна енергия и правителството на Австралия,
   ПРИЕ НАСТОЯЩОТО РЕШЕНИЕ:
   Член 1
   Споразумението за сътрудничество в областта на използването на ядрената енергия за мирни цели между Европейската общност за атомна енергия и правителството на Австралия се одобрява от името на Европейската общност за атомна енергия. Текстът на споразумението е приложен към настоящото решение.
   Член 2
   Председателят на Комисията или членът на Комисията, отговарящ за енергетиката, се оправомощава да подпише споразумението и да извърши всички необходими стъпки за влизане в сила на това споразумение, което ще бъде сключено от името на Европейската общност за атомна енергия.

      Съставено в Брюксел на 2 март 2011 година.

            За Комисията

         Günther OETTINGER

            Член на Комисията


title: 2007/803/ЕО: Решение на Комисията от 6 декември 2007 година за изменение на Решения 2005/731/ЕО и 2005/734/ЕО във връзка с удължаване на техния срок на прилагане (нотифицирано под номер C(2007) 5887) (Текст от значение за ЕИП)

text:
               8.12.2007

               BG

               Официален вестник на Европейския съюз

               L 323/42

      РЕШЕНИЕ НА КОМИСИЯТА

   от 6 декември 2007 година
   за изменение на Решения 2005/731/ЕО и 2005/734/ЕО във връзка с удължаване на техния срок на прилагане
   (нотифицирано под номер C(2007) 5887)
   (Текст от значение за ЕИП)
   (2007/803/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти, с оглед завършване изграждането на вътрешния пазар (1), и по-специално член 10, параграф 4 от нея,
   като има предвид, че:

               (1)

               Срокът на прилагане на решения 2005/731/ЕО на Комисията от 17 октомври 2005 г. относно определяне на допълнителни изисквания по отношение на наблюдението на инфлуенца при дивите птици (2) и на Решение 2005/734/ЕО от 19 октомври 2005 г. относно установяване на мерки за биосигурност с цел намаляване на риска от пренасяне на високо патогенна инфлуенца по птиците, причинена от вирус на инфлуенца А, подтип H5N1, от птици, живеещи в дивата среда, към домашни птици и други птици, отглеждани на закрито, и за осигуряване на система за ранно откриване в области с особен риск (3) изтича на 31 декември 2007 г.

               (2)

               Въпреки това, тъй като наскоро в Общността се появиха огнища на високо патогенна инфлуенца по птиците от подтип H5N1 сред домашни и диви птици и продължават да съществуват в трети държави, е целесъобразно да се продължи валидността на тези решения.

               (3)

               Решения 2005/731/ЕО и 2005/734/ЕО трябва да бъдат съответно изменени.

               (4)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩОТО РЕШЕНИЕ:
   Член 1
   В член 4 от Решение 2005/731/ЕО датата „31 декември 2007 г.“ се заменя с „31 декември 2008 г.“
   Член 2
   В член 4 от Решение 2005/734/ЕО датата „31 декември 2007 г.“ се заменя с „31 декември 2008 г.“
   Член 3
   Адресати на настоящото решение са държавите-членки.

      Съставено в Брюксел на 6 декември 2007 година.

            За Комисията

         Markos KYPRIANOU

            Член на Комисията

      (1)  ОВ L 224, 18.8.1990 г., стр. 29. Директива, последно изменена с Директива 2002/33/ЕО на Европейския парламент и на Съвета (ОВ L 315, 19.11.2002 г., стр. 14).

      (2)  ОВ L 274, 20.10.2005 г., стр. 93. Решение, последно изменено с Решение 2007/105/ЕО (ОВ L 46, 16.2.2007 г., стр. 54).

      (3)  ОВ L 274, 20.10.2005 г., стр. 105. Решение, последно изменено с Решение 2007/105/ЕО.


title: 2013/586/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейския център за мониторинг на наркотици и наркомании за финансовата 2011 година

text:
               16.11.2013

               BG

               Официален вестник на Европейския съюз

               L 308/261

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на бюджета на Европейския център за мониторинг на наркотици и наркомании за финансовата 2011 година
   (2013/586/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за мониторинг на наркотици и наркомании за финансовата 2011 година,

               —

               като взе предвид доклада на Сметната палата относно годишните отчети на Европейския център за мониторинг на наркотици и наркомании за финансовата 2011 година, придружен от отговорите на Центъра (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (4), и по-специално член 15 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7–0071/2013),

               1.

               Освобождава от отговорност директора на Европейския център за мониторинг на наркотици и наркомании във връзка с изпълнението на бюджета на Центъра за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския център за мониторинг на наркотици и наркомании, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 123.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 376, 27.12.2006 г., стр. 1.

      (5)  ОВ L 357, 31.12.2002 г., стр. 72.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския център за мониторинг на наркотици и наркомании за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския център за мониторинг на наркотици и наркомании за финансовата 2011 година,

                  —

                  като взе предвид доклада на Сметната палата относно годишните отчети на Европейския център за мониторинг на наркотици и наркомании за финансовата 2011 година, придружен от отговорите на Центъра (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (4), и по-специално член 15 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7–0071/2013),

                  A.

                  като има предвид, че Европейският център за мониторинг на наркотици и наркомании („Центърът“), със седалище в Лисабон, е създаден с Регламент (ЕИО) № 302/93 (6) на Съвета;

                  Б.

                  като има предвид декларацията на Сметната палата, че е получила достатъчна увереност, че годишните отчети на Центъра за финансовата 2011 година са надеждни и че свързаните с тях операции са законосъобразни и редовни;

                  В.

                  като има предвид, че на 10 май 2012 г. Парламентът освободи директора на Центъра от отговорност във връзка с изпълнението на бюджета на Центъра за финансовата 2010 година (7) и в резолюцията, придружаваща решението за освобождаване от отговорност, Парламентът, наред с другото:

                              —

                              призова Центъра да предприеме незабавни действия с цел повишаване на процента на изпълнение на бюджетните кредити за плащания в бъдеще и да информира органа по освобождаване от отговорност относно постигнатия напредък,

                              —

                              призова Центъра да консолидира финансовото си управление; призна, че проблемите, свързани с наркотиците, следва да бъдат подходящо отразени в новата многогодишна финансова рамка (2014—2020 г.),

                              —

                              настоятелно призова Центъра да изпълни незабавно пет „много важни“ препоръки на службата за вътрешен одит (IAS) и да информира органа по освобождаване от отговорност за постигнатия напредък;

                  Г.

                  като има предвид, че общият бюджет на Центъра за 2011 г. беше 16 274 205,07 EUR в сравнение с 15 900 323 EUR през 2010 г., което е увеличение с 2,35 %;

                  Д.

                  като има предвид, че вноската на Съюза в бюджета на Центъра за 2011 г. беше 15 400 000 EUR;

                  Е.

                  като има предвид, че през 2011 г. отчетът за финансовия резултат имаше отрицателен резултат от – 203 404,85 EUR.

         Бюджетно и финансово управление

                  1.

                  Отбелязва въз основа на годишния отчет за дейността, че финансовото и бюджетното управление, демонстрирано от Центъра, е довело до изпълнение на бюджета почти в размер на 100 % по отношение на бюджетните кредити за поети задължения и плащания, както следва:

                              —

                              дял 1: 99,92 % в бюджетни кредити за поети задължения и 99,40 % в бюджетни кредити за плащания,

                              —

                              дял 2: 99,49 % в бюджетни кредити за поети задължения и 90,08 % в бюджетни кредити за плащания, и

                              —

                              дял 3: 97,18 % в бюджетни кредити за поети задължения и 99,86 % в бюджетни кредити за плащания.

                  2.

                  Отбелязва въз основа на окончателните годишни отчети на Центъра, че той разчита на следните приходи за своя бюджет:

                              —

                              15 400 000 EUR, които трябва да се осигурят от субсидията на Комисията към Центъра,

                              —

                              379 934,67 EUR, които трябва да се осигурят от Норвегия за нейното участие в Центъра,

                              —

                              400 000 EUR целеви приход от Инструмента за предприсъединителна помощ 3.

                  3.

                  Установява въз основа на годишния отчет за дейността, че през 2011 г. е извършена оценка на процесите по възлагане на обществени поръчки и договаряне; отбелязва твърдението на Центъра, че е разгърнал действия въз основа на резултатите от тази оценка, а именно във връзка с i) рационализацията на процедурите за възлагане на поръчки и намаляването на процедурите на договаряне, ii) прилагането на специфични мерки за гарантиране на правилното изпълнение на договорите и iii) провеждането на процеси по възлагане на поръчки преди 2010 г.

                  4.

                  Отбелязва забележките на Сметната палата относно разходите от около 275 000 EUR за неизползвано офисно пространство, направени от Центъра; отбелязва отговора на Центъра, че той „работи и засилва усилията си в тази посока“; изисква да бъде изцяло осведомен относно по-нататъшното развитие по въпроса; изисква този въпрос спешно да бъде разрешен.

         Резултати от дейността

                  5.

                  Установява въз основа на годишния отчет за дейността, че през 2011 г. Центърът започна да прилага аналитична счетоводна система като част от своята разработка на интегрирана система за основано на дейностите управление и бюджетиране; освен това отбелязва, че Центърът е увеличил своя капацитет за по-нататъшно усъвършенстване на своята система за планиране и мониторинг със специален акцент върху разработването на показатели за резултатите, които ще бъдат допълнително разработени за програмния период 2013—2015 г.

                  6.

                  Признава, че третата външна оценка на Центъра беше започната от Комисията през 2011 г. в съответствие с член 23 от Регламент (ЕО) № 1920/2006 и трябваше да бъде приключена през 2012 г.; призовава Центъра да информира органа по освобождаване от отговорност за мерките, приложени в контекста на препоръките от гореспоменатата външна оценка.

         Пренесени бюджетни кредити

                  7.

                  Изразява загриженост, че Сметната палата е установила 51 случая на обща стойност 90 053 EUR, при които пренесените за 2012 г. бюджетни кредити не се отнасят до съществуващи правни задължения, и които е следвало да бъдат отменени и изплатени обратно на Комисията до края на 2011 г.; отбелязва, че Центърът е започнал тази процедура прекалено късно и в резултат на това, поради ограниченията, наложени от ИТ системата, средствата ще бъдат блокирани за една година и ще могат да бъдат отменени и изплатени обратно едва в края на 2012 г.; призовава Центъра да подобри своето планиране с цел избягване на подобни ситуации в бъдеще.

         Местоположение

                  8.

                  Потвърждава въз основа на доклада на Сметната палата, че понастоящем Центърът извършва годишни разходи в размер на около 275 000 EUR за неизползвано офисно пространство в предишната си сграда и в сградата на новото си централно управление; призовава Центъра да продължи да търси подходящи решения за неизползваното офисно пространство в сътрудничество с Комисията и националните органи и да информира органа по освобождаване от отговорност.

         Политика за управление на касовите средства

                  9.

                  Изразява загриженост от констатацията на Сметната палата, че Центърът все още не е приел и приложил политика за управление на касовите средства с цел намаляване и разпределяне на финансовия риск, въпреки че се стреми към достатъчна възвръщаемост; отбелязва отговорите на Центъра, в които се съобщава, че са предприети действия по всички тези въпроси; призовава Центъра незабавно да предприеме всички обявени коригиращи действия и да информира органа по освобождаване от отговорност за действията, които е предприел за отстраняване на тази слабост.

                  10.

                  Изразява загриженост, че Центърът все още не е приел цялостна политика относно изключенията и отклоненията от установените процеси и процедури; отбелязва отговорите на Центъра, в които се съобщава, че са предприети действия по всички тези въпроси; призовава Центъра незабавно да предприеме всички обявени коригиращи действия и да информира органа по освобождаване от отговорност за действията, които е предприел за отстраняване на тази слабост.

         Процедури за набиране на персонал

                  11.

                  Признава въз основа на доклада на Сметната палата, че Центърът би могъл да подобри процедурите за набиране на персонал; призовава Центъра да информира органа по освобождаване от отговорност за действията, които е предприел за подобряване на процедурите за набиране на персонал; счита, че някои от разпоредбите на Правилника за длъжностните лица могат да представляват значителна административна тежест; следователно насърчава Комисията да осигури известна степен на опростяване по отношение на агенциите съгласно член 110 от Правилника за длъжностните лица.

         Счетоводна система

                  12.

                  Отбелязва въз основа на окончателните годишни отчети, че Центърът е въвел нова структура на доходите, създадена в счетоводството на база на текущо начисляване (ABAC), за да опрости и да управлява по-добре нарежданията за събиране на вземания.

                  13.

                  Отбелязва също така, че Центърът е преразгледал своята система за управление, основана на дейността, и е разработил своята счетоводна система, основана на разходите; отбелязва по-специално, че съответните приложения ABAC и SAP CO са конфигурирани съобразно с това.

         Вътрешен одит

                  14.

                  Признава, че през 2011 г. службата за вътрешен одит (IAS) е извършила одит на съответствието относно „Годишен отчет за дейността и градивни елементи от декларацията за достоверност“; отбелязва, че въз основа на резултатите от горепосочения одит IAS е отправила осем препоръки, две от които са били определени като „много важни“ и шест — като „важни“; призовава Центъра да изпълни препоръките на IAS от 2011 г. заедно с препоръките от предишни одити на IAS, по които не са предприети действия и да информира органа по освобождаване от отговорност.

                  15.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (8) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 123.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 376, 27.12.2006 г., стр. 1.

         (5)  ОВ L 357, 31.12.2002 г., стр. 72.

         (6)  ОВ L 36, 12.2.1993 г., стр. 1.

         (7)  ОВ L 286, 17.10.2012 г., стр. 206.

         (8)  Приети текстове, P7_TA(2013)0134 (вж. страница 374 от настоящия брой на Официален вестник).


title: Решение (ОВППС) 2015/2309 на Съвета от 10 декември 2015 година за насърчаване на ефективния контрол върху износа на оръжие

text:
               11.12.2015

               BG

               Официален вестник на Европейския съюз

               L 326/56

         РЕШЕНИЕ (ОВППС) 2015/2309 НА СЪВЕТА
   от 10 декември 2015 година
   за насърчаване на ефективния контрол върху износа на оръжие
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 26, параграф 2 и член 31, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               В Европейската стратегия за сигурност, приета от държавните и правителствените ръководители на 12 декември 2003 г., се посочват пет ключови предизвикателства, които да бъдат преодолени от Съюза: тероризмът, разпространението на оръжията за масово унищожение, регионалните конфликти, разпадането на държавността и организираната престъпност. Последиците от безконтролното разпространение на конвенционално оръжие имат основно значение при четири от тези пет предизвикателства. В стратегията се подчертава значението на контрола върху износа за ограничаване разпространението на оръжия.

               (2)

               На 5 юни 1998 г. Съюзът прие политически обвързващ Кодекс за поведение при износа на оръжие, в който се установяват общи критерии за регулирането на законната търговия с конвенционални оръжия.

               (3)

               В Стратегията на ЕС за борба с незаконното натрупване и трафика на малки оръжия и леки въоръжения (МОЛВ) и боеприпаси за тях, приета от Европейския съвет на заседанието му от 15 и 16 декември 2005 г., се предвижда Съюзът да подкрепя на регионално и международно равнище засилването на контрола върху износа и утвърждаването на критериите от Кодекса за поведение при износа на оръжие, като наред с другото подпомага страни извън ЕС да подготвят приложимо вътрешно законодателство в тази област и насърчава мерките за подобряване на прозрачността.

               (4)

               На 8 декември 2008 г. Кодексът на поведение при износа на оръжие беше заменен от Обща позиция 2008/944/ОВППС на Съвета (1), която има правно обвързващ характер и в която се определят осем критерия за оценка на заявленията за износ на конвенционални оръжия. Тя включва и механизъм за уведомяване и консултиране по отношение на откази за износ на оръжие и мерки за прозрачност, като ежегодното публикуване на годишния доклад на ЕС за износа на оръжие. Редица страни извън ЕС се съобразиха с Обща позиция 2008/944/ОВППС.

               (5)

               Съгласно член 11 от Обща позиция 2008/944/ОВППС държавите членки полагат всички възможни усилия, за да насърчават други страни, изнасящи военна технология или оборудване, да прилагат критериите по общата позиция.

               (6)

               Договорът за търговията с оръжие (ДТО) беше приет от Общото събрание на ООН на 2 април 2013 г. и влезе в сила на 24 декември 2014 г. ДТО има за цел засилването на прозрачността и отговорността при търговията с оръжие. Подобно на Обща позиция 2008/944/ОВППС ДТО предвижда редица критерии за оценка на риска, които трябва да бъдат използвани за оценка на износа на оръжия. На практика Съюзът подкрепя ефективното и всеобщо прилагане на ДТО чрез своя специализирана програма, приета съгласно Решение 2013/768/ОВППС на Съвета (2). Тази програма подпомага редица страни извън ЕС, при постъпило искане от тяхна страна, при укрепването на системите им за контрол на трансфера на оръжия в съответствие с изискванията на ДТО.

               (7)

               Следователно е важно осигуряването на взаимно допълване между работата по места и дейностите по подпомагане, предвидени в настоящото решение и тези, предвидени в Решение 2013/768/ОВППС. Албания, бившата югославска република Македония, Босна и Херцеговина, Косово (3), Сърбия, Черна гора, Алжир, Египет, Либия, Мароко, Тунис, Армения, Азербайджан, Беларус, Грузия, Република Молдова, Украйна, Бенин, Буркина Фасо, Гамбия, Гана, Гвинея, Гвинея-Бисау, Кабо Верде, Кот д'Ивоар, Либерия, Мали, Нигер, Нигерия, Сенегал, Сиера Леоне, Того, Камерун, Китай, Мавритания и Чад са определени за бенефициери по настоящото решение. В зависимост от случая бенефициерите, посочени в настоящото решение, които не са предприели стъпки за подписването и ратифицирането на ДТО, следва да бъдат насърчени да направят това чрез дейности, изпълнявани съгласно настоящото решение. По същия начин, в зависимост от случая, бенефициерите, които са подписали ДТО, но все още не са го ратифицирали, следва да бъдат насърчени да го ратифицират. Така, ако бъде успешно изпълнено, настоящото решение би могло да послужи и като отправна точка за засилено подпомагане в областта на ДТО съгласно Решение 2013/768/ОВППС.

               (8)

               Дейностите на Съюза за утвърждаване на ефективен и прозрачен контрол върху износа на оръжие се разработват от 2008 г. съгласно Съвместно действие 2008/230/ОВППС на Съвета (4) и решения 2009/1012/ОВППС (5) и 2012/711/ОВППС на Съвета (6). По-специално тези дейности са в подкрепа на по-нататъшното регионално сътрудничество, повишената прозрачност и по-голямата отговорност в съответствие с принципите на Обща позиция 2008/944/ОВППС и критериите за оценка на риска, заложени в нея. Въпросните дейности обикновено са насочени към трети страни от източното и южното съседство на Съюза.

               (9)

               През последните години Съюзът осигурява подпомагане и за подобряване на контрола върху износа на изделия с двойна употреба в страни извън ЕС в рамките на проекти, предприети по линия на финансови инструменти на Съюза извън бюджета на Общата външна политика и политика на сигурност (ОВППС). Тези усилия се допълват по линия на инициативата за центровете за високи постижения. Следва да се осигури координация с дейностите, свързани с контрола върху износа на изделия с двойна употреба.

               (10)

               Техническото изпълнение на решения 2009/1012/ОВППС и 2012/711/ОВППС бе възложено от Съвета на Федералната служба на Германия по икономика и контрол върху износа (BAFA). Тя успешно се справи с организацията на всички дейности, предвидени в тези решения. Освен това BAFA е изпълнителната агенция по проектите в подкрепа на ефективното прилагане на Договора за търговията с оръжие съгласно Решение 2013/768/ОВППС. Предвид това изборът на BAFA за изпълнителна агенция за дейностите на Съюза, предвидени в настоящото решение, се обосновава с нейния доказан опит, квалификации и необходими експертни познания по пълния набор от съответните дейности на Съюза за контрол върху износа на оръжие. Изборът на BAFA ще спомогне за набелязването на полезни взаимодействия между програмата за работа по места във връзка с ДТО и дейностите по настоящото решение,

         ПРИЕ НАСТОЯЩОТО РЕШЕНИЕ:
   Член 1
   1.   С оглед укрепването на мира и сигурността и в съответствие с Европейската стратегия за сигурност Съюзът си поставя следните цели:

               а)

               да утвърждава ефективния контрол върху износа на оръжие от страни извън ЕС в съответствие с принципите, заложени в Обща позиция 2008/944/ОВППС и Договора за търговията с оръжие, и да търси, когато е необходимо, взаимно допълване и полезни взаимодействия с проектите за подпомагане от Съюза в областта на контрола върху износа на изделия с двойна употреба;

               б)

               да подкрепя усилията на страни извън ЕС на вътрешно и регионално равнище, насочени към по-голяма отговорност и прозрачност в търговията с конвенционални оръжия.

         2.   Съюзът работи за постигането на посочените в параграф 1 цели чрез следните проектни дейности:

               а)

               по-нататъшното утвърждаване сред страни извън ЕС на критериите и принципите на Обща позиция 2008/944/ОВППС и Договора за търговията с оръжие въз основа на постигнатото чрез изпълнението на решения 2012/711/ОВППС и 2009/1012/ОВППС и на Съвместно действие 2008/230/ОВППС;

               б)

               подпомагане на страни извън ЕС при изготвянето, актуализирането и прилагането, в зависимост от случая, на съответните законодателни и административни мерки, насочени към установяването на ефективна система за контрол върху износа на конвенционални оръжия;

               в)

               подпомагане на бенефициерите при обучението на служители, отговарящи за лицензионния режим и правоприлагането, за да се осигури адекватно прилагане и провеждане на контрола върху износа на оръжие;

               г)

               насърчаването на прозрачността и отговорността в международната търговия с оръжие, включително чрез подкрепата за националните и регионалните мерки за насърчаване на прозрачността и подходящото наблюдение върху износа на конвенционални оръжия;

               д)

               насърчаването на бенефициерите, които не са предприели стъпки за подписването и присъединяването към ДТО, да се присъединят към него, а тези, които са го подписали, да го ратифицират;

               е)

               насърчаването на по-нататъшното разглеждане на риска от отклоняване на оръжие и смекчаването на последиците от това както от гледна точка на вноса, така и на износа.

         Подробно описание на проектните дейности, посочени в настоящия параграф, се съдържа в приложението.
   Член 2
   1.   Върховният представител на Съюза по въпросите на външните работи и политиката на сигурност (наричан по-нататък „върховният представител“) отговаря за изпълнението на настоящото решение.
   2.   Техническото изпълнение на проектните дейности, посочени в член 1, параграф 2, се осъществява от BAFA.
   3.   BAFA изпълнява задачите си под ръководството на върховния представител. За тази цел върховният представител сключва необходимите договорености с BAFA.
   Член 3
   1.   Референтната сума за изпълнението на проектните дейности, посочени в член 1, параграф 2, е в размер на 999 000 EUR.
   2.   Разходите, финансирани от посочената в параграф 1 сума, се управляват в съответствие с процедурите и правилата, приложими за бюджета на Съюза.
   3.   Комисията упражнява надзор върху правилното управление на референтната сума, посочена в параграф 1. За тази цел тя сключва с BAFA споразумение за финансиране. В споразумението се предвижда BAFA да осигури видимост на приноса на Съюза, съответстваща на размера на този принос.
   4.   Комисията се стреми да сключи посоченото в параграф 3 споразумение за финансиране във възможно най-кратък срок след влизането в сила на настоящото решение. Тя информира Съвета за всички трудности в хода на този процес и за датата на сключване на споразумението за финансиране.
   Член 4
   Върховният представител докладва на Съвета за изпълнението на настоящото решение въз основа на редовни доклади, изготвяни от BAFA. Тези доклади представляват основа за оценката, извършвана от Съвета. Комисията докладва за финансовите аспекти на изпълнението на проектните дейности, посочени в член 1, параграф 2.
   Член 5
   Настоящото решение влиза в сила в деня на приемането му.
   Срокът му на действие изтича 30 месеца след датата на сключване на споразумението за финансиране, посочено в член 3, параграф 3, или шест месеца след датата на приемане на настоящото решение, когато в рамките на този срок не е било сключено споразумение за финансиране.

      Съставено в Брюксел на 10 декември 2015 година.

            За Съвета

            Председател

         F. BAUSCH

      (1)  Обща позиция 2008/944/ОВППС на Съвета от 8 декември 2008 г., определяща общи правила за режим на контрол върху износа на военни технологии и оборудване (ОВ L 335, 13.12.2008 г., стр. 99).

      (2)  Решение 2013/768/ОВППС на Съвета от 16 декември 2013 г. относно дейностите на ЕС, в рамките на Европейската стратегия за сигурност, в подкрепа на прилагането на Договора за търговията с оръжие (ОВ L 341, 18.12.2013 г., стр. 56).

      (3)  Това наименование не засяга позициите относно статуса и и е съобразено с Резолюция 1244 (1999) на Съвета за сигурност на Организацията на обединените нации и становището на Международния съд относно обявяването на независимост от страна на Косово.

      (4)  Съвместно действие 2008/230/ОВППС на Съвета от 17 март 2008 г. за подпомагане на дейностите на ЕС с оглед да се насърчи контролът над износа на оръжие и да се популяризират принципите и критериите от Кодекса за поведение на ЕС при износа на оръжие сред трети държави (ОВ L 75, 18.3.2008 г., стр. 81).

      (5)  Решение 2009/1012/ОВППС на Съвета от 22 декември 2009 г. за подпомагане на дейностите на ЕС, с оглед да се насърчи контролът над износа на оръжие и да се популяризират принципите и критериите на Обща позиция 2008/944/ОВППС сред трети държави (ОВ L 348, 29.12.2009 г., стр. 16).

      (6)  Решение 2012/711/ОВППС на Съвета от 19 ноември 2012 г. относно подкрепата на дейности на Съюза, с оглед да се насърчи контролът над износа на оръжие и да се популяризират принципите и критериите на Обща позиция 2008/944/ОВППС сред трети държави (ОВ L 321, 20.11.2012 г., стр. 62).

      ПРИЛОЖЕНИЕ

         ПРОЕКТНИ ДЕЙНОСТИ, ПОСОЧЕНИ В ЧЛЕН 1, ПАРАГРАФ 2

      1.   ЦЕЛИ
      Целите на настоящото решение са насърчаването на по-добрия контрол върху износа на оръжие и оказването на подкрепа за усилията на вътрешно и регионално равнище, насочени към осигуряването на по-голяма отговорност и прозрачност на търговията с конвенционални оръжия. При необходимост те следва да включват утвърждаването на принципите и критериите, заложени в Обща позиция 2008/944/ОВППС и Договора за търговията с оръжие. Тези цели следва да бъдат преследвани при търсенето, когато е целесъобразно, на взаимно допълване и полезни взаимодействия с проектите за подпомагане от Съюза в областта на контрола върху износа на изделия с двойна употреба.
      За постигането на горепосочените цели Съюзът следва да продължи да утвърждава стандартите на Обща позиция 2008/944/ОВППС, като се основава на постигнатото при изпълнението на решения 2012/711/ОВППС и 2009/1012/ОВППС и на Съвместно действие 2008/230/ОВППС. За тази цел бенефициерите следва да се подпомагат при изготвянето, актуализирането и прилагането, в зависимост от случая, на съответните законодателни и административни мерки за подкрепа на ефективна система за контрол върху трансфера на конвенционални оръжия. Подкрепа следва да се оказва и по отношение на оценката на риска от отклоняване на оръжие и смекчаването на последиците от него.
      Подкрепа следва да се предоставя и за обучението на служители, работещи в областта на лицензионния режим и правоприлагането и отговарящи за прилагането и извършването на контрола върху трансфера на оръжие, както и за мерките на национално и регионално равнище за насърчаване на прозрачността и подходящото наблюдение при износа на конвенционални оръжия. Освен това следва да се насърчават контактите с частния сектор и спазването на съответните национални правни и административни разпоредби, които регулират трансфера на оръжие.
      2.   ИЗБОР НА ИЗПЪЛНИТЕЛНА АГЕНЦИЯ
      Изпълнението на настоящото решение се възлага на BAFA. Когато е целесъобразно, BAFA ще работи в партньорство с агенциите на държавите членки за контрол върху износа, съответните регионални и международни организации, експертни центрове, научноизследователски институти и НПО.
      BAFA има водещ опит в подпомагането в областта на контрола върху износа на оръжие и в работата по места. Тя е натрупала такъв опит във всички съответни области на стратегическия контрол върху износа, в работа по въпроси, свързани с химическите, биологичните, радиоактивните и ядрените материали, изделията с двойна употреба и оръжията. Чрез тези програми и дейности BAFA е натрупала задълбочени познания за системите за контрол върху износа на повечето бенефициери, обхванати от настоящото решение.
      По отношение на подпомагането и работата по места в областта на контрола върху износа на оръжие BAFA успешно приключи изпълнението на решения 2009/1012/ОВППС и 2012/711/ОВППС. BAFA отговаря и за техническото изпълнение на програмата в подкрепа на прилагането на ДТО, създадена с Решение 2013/768/ОВППС.
      В резултат на всичко това BAFA разполага с уникалната възможност да открива силните и слабите страни на системите за контрол на бенефициерите на предвидените в настоящото решение дейности. Ето защо службата е най-подходящата за улесняване на полезните взаимодействия между различните програми за подпомагане в областта на износа на оръжие и за работа по места, и за избягване на излишното дублиране на дейности.
      3.   КООРДИНАЦИЯ С ДРУГИ ПРОЕКТИ НА СЪЮЗА ЗА ПОДПОМАГАНЕ В ОБЛАСТТА НА КОНТРОЛА ВЪРХУ ИЗНОСА
      Въз основа на опита от предишни дейности на Съюза за работа по места в областта на контрола върху износа, обхващащи както изделията с двойна употреба, така и конвенционалните оръжия, следва да се търсят полезни взаимодействия и взаимно допълване. За тази цел дейностите, посочени в точки 4.2.1 — 4.2.3, следва да се осъществяват, когато е целесъобразно, във връзка с други дейности в областта на контрола върху износа на изделия с двойна употреба, финансирани от финансови инструменти на Съюза извън бюджета за ОВППС. По-специално следва да се разгледат възможностите за прояви, които се провеждат в непосредствена последователност. Това следва да се прави при пълно спазване на правните и финансовите ограничения, предвидени за използването на съответните финансови инструменти на Съюза.
      4.   ОПИСАНИЕ НА ПРОЕКТНИТЕ ДЕЙНОСТИ
      4.1.   Цели на проекта

      Основната цел е осигуряването на техническо подпомагане за редица бенефициери, които са демонстрирали воля да развиват своите стандарти и практики в областта на контрола върху износа на оръжие. За тази цел предприеманите дейности се съобразяват със статуса на бенефициерите, по-специално във връзка със:

                  —

                  евентуалното членство или молба за членство в международни режими за контрол върху износа, свързани с трансфера на конвенционални оръжия и изделия и технологии с двойна употреба,

                  —

                  кандидатурите за членство в Съюза и дали бенефициерите са официални или потенциални кандидатки,

                  —

                  позицията по ДТО.

            Ако бенефициерите адресати само са подписали ДТО, дейностите следва, когато е възможно, да са насочени към по-доброто определяне на пречките, свързани с ра тификацията, особено когато тези пречки са от техническо естество и се отнасят до пропуски или потребности във връзка с капацитета за прилагане. Ако е необходимо, следва да се насърчава евентуалната подкрепа от Съюза съгласно Решение 2013/768/ОВППС. Ако бенефициерите адресати не са предприели никакви стъпки по отношение на подписването, ратификацията и присъединяването към ДТО, дейностите следва да насърчават присъединяването към ДТО, по възможност с подкрепата на други бенефициери, които са ратифицирали ДТО.
      Друга допълнителна цел е повишаването на осведомеността на редица бенефициери във връзка с оценката на риска от отклоняване на оръжие и смекчаване на последиците от него както при износа, така и при вноса. Дейностите, ръководени от тази допълнителна цел, ще дадат възможност най-вече за това контролът върху трансфера на оръжия да бъде свързан и с други проекти, целящи предотвратяването на отклоняването на оръжие, като дейностите в областта на физическата сигурност и управлението на запасите и дейностите в подкрепа на проследяването на оръжия и боеприпаси.
      4.2.   Описание на проекта

      4.2.1.   Регионални семинари

      Проектът ще бъде под формата на не повече от шест двудневни семинара за обучение в съответните области, свързани с контрола върху износа на конвенционални оръжия.
      Участниците във всеки семинар (до 30 души) ще включват служители на правителството, на лицензионните и правоприлагащите органи на включените бенефициери. По целесъобразност могат да бъдат канени и представители на парламентите, отрасъла и гражданското общество.
      Обучението ще се осъществява от експерти от националните администрации на държавите членки, включително бивши служители, от представители на страни, които са се съобразили с Обща позиция 2008/944/ОВППС, от представители на частния сектор и гражданското общество.
      Семинарите могат да се провеждат на място, което се определя от върховния представител в консултация с работната група на Съвета „Износ на конвенционално оръжие“ (COARM).
      Регионални семинари ще се организират, както следва:

                  а)

                  до 2 семинара за Югоизточна Европа;

                  б)

                  до 2 семинара за страните от Източна Европа и Кавказкия регион, обхванати от Европейската политика за съседство;

                  в)

                  до 2 семинара за средиземноморските страни от Северна Африка, обхванати от Европейската политика за съседство.

            Възможно е тази регионална разбивка от по два семинара на регион да не може да бъде постигната, ако обстоятелствата са неблагоприятни, например твърде малък брой участници противно на очакванията, липса на сериозно предложение за домакинство от страна на бенефициер от региона, дублиране с други дейности на осигуряващи работа по места. В случай на неизпълнение в един или два региона броят на семинарите в останалия(те) регион(и) може да бъде съответно увеличен в рамките на общия таван от шест семинара.
      4.2.2.   Посещения с учебна цел

      Проектът ще бъде под формата на най-много шест двудневни посещения с учебна цел на служители на правителството, лицензиращите и правоприлагащите органи в съответните органи на държавите членки. Посещенията с учебна цел следва да обхващат най-малко трима бенефициери и да включват най-малко един бенефициер, който не е ратифицирал ДТО.
      4.2.3.   Индивидуално подпомагане на бенефициери

      Проектът ще бъде под формата на най-много 30 дни семинари, по възможност на място, за отделни бенефициери, в които ще участват служители на правителствата и на лицензионните и правоприлагащите органи. В зависимост от конкретните потребности на бенефициерите и наличността на експерти от държавите — членки на ЕС, цялата наличност от 30 дни ще бъде разпределена на отделни формати с продължителност от най-малко два до най-много пет дни.
      Експертните знания ще се споделят от експерти от националните администрации на държавите членки (включително бивши служители), от представители на страни, които са се съобразили с Обща позиция 2008/944/ОВППС, или от представители на частния сектор и гражданското общество.
      Тези семинари за индивидуално подпомагане ще се провеждат основно по искане на бенефициерите. Те са предназначени за решаването на конкретни проблеми или конкретни потребности по искане на бенефициера, например успоредно с провеждането на регионален семинар или по време на редовните контакти с експерти на Съюза и с изпълнителната агенция.
      4.2.4.   Прилагане на контролни списъци

      Изпълнителната агенция създава пул от технически експерти за прилагане на списъци за контрол върху износа. Експертите се избират от възможно най-голям кръг от държавите членки.
      Ще бъдат осигурени общо 100 работни часа (въз основа на стандартните експертни разходи, посочени в точка 5) за разпределяне на експертите (в зависимост от тяхната наличност) на отправени от съответните органи на бенефициерите искания във връзка с прилагането на контролни списъци. Изпълнителната агенция разработва образци за тези искания, като отделя необходимото внимание на неформалния характер на рейтинговото становище и въпроса за поверителността.
      4.2.5.   Проява за окончателна оценка

      За целите на окончателната оценка на дейностите по настоящото решение ще се организира двудневна проява в Брюксел със съвместното участие на бенефициерите и държавите членки, по възможност съпътстваща заседание на работна група COARM.
      Ще бъдат поканени до двама представители (служители на правителството, на лицензионните и правоприлагащите органи) от всеки бенефициер, посочен в точка 6.1.
      4.2.6.   Дейности в областта на отклоняването на оръжие

      Този проект ще бъде под формата на два семинара за Западна Африка и страните от Сахел и Китай, както следва:

                  —

                  един двудневен първоначален семинар за „даване на старт“, предназначен за до двама представители от бенефициерите,

                  —

                  един двудневен заключителен семинар, предназначен за до трима представители от бенефициерите.

            Семинарите следва да се провеждат в страните от Западна Африка и региона на Сахел.
      5.   ЕКСПЕРТНИ РАЗХОДИ
      За дейностите по точки 4.2.2 — 4.2.4 са предвидени експертни разходи. По отношение на дейностите по точка 4.2.4 експертните разходи ще бъдат разбити по часове, в зависимост от действителното време (измерено в часове), прекарано в работа по исканията за идентифициране на изделието. Очаква се максимален брой от 100 пакета експертни разходи (800 часа).
      6.   БЕНЕФИЦИЕРИ
      6.1.   Бенефициери по дейностите, предвидени в точки 4.2.1 — 4.2.5:

                  i)

                  Югоизточна Европа (Албания, бившата югославска република Македония, Босна и Херцеговина, Косово*, Сърбия и Черна гора);

                  ii)

                  средиземноморските страни от Северна Африка, обхванати от европейската политика за съседство (Алжир, Египет, Либия, Мароко и Тунис);

                  iii)

                  страните от Източна Европа и региона на Кавказ, обхванати от европейската политика за съседство (Армения, Азербайджан, Беларус, Грузия, Република Молдова и Украйна).

            6.2.   Бенефициери по дейностите, предвидени в точка 4.2.6

      Страните от Икономическата общност на западноафриканските държави (Бенин, Буркина Фасо, Гамбия, Гана, Гвинея, Гвинея-Бисау, Кабо Верде, Кот д'Ивоар, Либерия, Мали, Нигер, Нигерия, Сенегал, Сиера Леоне, Того), Камерун, Китай, Мавритания, Чад.
      6.3.   Изменение на обхвата на бенефициерите

      По предложение на върховния представител работна група COARM може да вземе решение за изменение на списъка на бенефициерите при наличие на съответни основания.
      7.   РЕЗУЛТАТИ ОТ ПРОЕКТИТЕ И ПОКАЗАТЕЛИ ЗА ИЗПЪЛНЕНИЕ
      В допълнение към проявата за окончателна оценка, посочена в точка 4.2.5, оценката на резултатите от проекта отчита следното:
      7.1.   Индивидуалната оценка на бенефициерите

      След приключване на дейностите изпълнителната агенция представя на ЕСВД и Комисията доклад за напредъка за всеки от бенефициерите, посочени в точка 6.1. Този доклад се изготвя в сътрудничество със съответните делегации на ЕС и обобщава дейностите, извършени за срока на действие на решението. Докладът съдържа и оценка на капацитета на бенефициера, заделен за контрол върху трансфера на оръжия. Ако бенефициерът е страна по ДТО, оценката съдържа анализ на това по какъв начин съществуващият капацитет спомага за прилагането на ДТО.
      7.2.   Оценка на въздействието и показатели за изпълнение

      За бенефициерите, посочени в точка 6.1, след приключване на дейностите, предвидени в настоящото решение, следва да се направи техническа оценка на тяхното въздействие. Оценката на въздействието се извършва от върховния представител в сътрудничество с работна група „Износ на конвенционално оръжие“ и, когато е целесъобразно, със съответните делегации на ЕС, както и с други имащи отношение заинтересовани страни.
      За тази цел се използват следните показатели:

                  —

                  дали съществуват съответни вътрешни правила за контрол върху трансфера на оръжие и дали/в каква степен те съответстват на разпоредбите на Обща позиция 2008/944/ОВППС, наред с другото, прилагането на критериите за оценка, прилагането на Общия списък на оръжията на ЕС, докладването,

                  —

                  ако има такава, информация за случаите на правоприлагане,

                  —

                  дали бенефициерите са в състояние да докладват за износ и/или внос на оръжие, като се вземат предвид, inter alia, регистърът на ООН, годишният доклад по ДТО, националните доклади,

                  —

                  дали бенефициерът се е съобразил или възнамерява официално да се съобрази с Обща позиция 2008/944/ОВППС.

            Когато е приложимо, индивидуалните доклади за оценка по точка 7.1 следва да се основават на тези показатели за изпълнение.
      8.   НАСЪРЧАВАНЕ ИЗПОЛЗВАНЕТО НА ИНФОРМАЦИОННИЯ ПОРТАЛ НА ЕС (EU OUTREACH WEB PORTAL)
      Уеб порталът, предвиден в Решение 2012/711/ОВППС, е разработен като собствен ресурс на ЕС (https://export-control.jrc.ec.europa.eu). Той функционира като съвместна платформа за всички програми на ЕС за работа по места (изделия с двойна употреба, ДТО). Дейностите, изброени в точки 4.2.1 — 4.2.5, повишават осведомеността за информационния портал на ЕС и насърчават неговото използване. Участниците в дейности за работа по места следва да бъдат информирани за „частния“ раздел на уеб портала, който предлага постоянен достъп до ресурси, документи и контакти. По подобен начин използването на уеб портала следва да бъде насърчавано сред останалите служители, които не могат да участват пряко в дейностите по подпомагане и работа по места.
      9.   ВИДИМОСТ НА ЕС
      Изпълнителната агенция взема всички съответни мерки за популяризиране на факта, че дадено действие е финансирано от Европейския съюз. Тези мерки се осъществяват в съответствие с Наръчника за комуникация и видимост на външната дейност на ЕС, публикуван от Европейската комисия. По този начин агенцията ще осигури видимост на приноса на Съюза чрез използване на подходящи отличителни знаци и действия за популяризиране, като подчертава ролята на Съюза и повишава осведомеността за основанията на решението, както и за подкрепата на Съюза за решението и за резултатите от тази подкрепа. Създадените в рамките на проекта материали ще бъдат ясно обозначени с емблема със знамето на Съюза съгласно съответните насоки на Съюза.
      Като се има предвид, че планираните дейности се различават силно по обхват и естество, ще се използват разнообразни инструменти за реклама, включващи: традиционните медии, интернет страници, социални медии, информационни и рекламни материали, включително инфографики, брошури, бюлетини, прессъобщения и други, в зависимост от случая. Публикациите, обществените прояви, осигурени по проекта, се обозначават по съответния начин.
      10.   ПРОДЪЛЖИТЕЛНОСТ
      Общата планирана продължителност на проекта е 24 месеца.
      11.   ДОКЛАДВАНЕ
      Изпълнителната агенция изготвя редовни тримесечни доклади, включително след приключване на всяка от дейностите. Докладите се представят на върховния представител не по-късно от шест седмици след приключването на съответните дейности.
      12.   ПРОГНОЗНИ ОБЩИ РАЗХОДИ ПО ПРОЕКТА И ФИНАНСОВО УЧАСТИЕ НА СЪЮЗА
      Общите прогнозни разходи по проекта са в размер на 1 110 000 EUR със съфинансиране от Германия. Общите прогнозни разходи по финансирания от ЕС проект възлизат на 999 000 EUR.


title: 2011/681/ЕС: Решение на Съвета от 10 октомври 2011 година за назначаване на член от Ирландия в Европейския икономически и социален комитет

text:
               14.10.2011

               BG

               Официален вестник на Европейския съюз

               L 269/30

         РЕШЕНИЕ НА СЪВЕТА
   от 10 октомври 2011 година
   за назначаване на член от Ирландия в Европейския икономически и социален комитет
   (2011/681/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Ирландия,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               След изтичането на мандата на г-жа Jillian VAN TURNHOUT се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Г-н Seamus BOLAND, Chief Executive Officer, Irish Rural Link, се назначава за член на Европейския икономически и социален комитет за остатъка от мандата, а именно до 20 септември 2015 г.
   Член 2
   Настоящото решение влиза в сила в деня на приемането му.

      Съставено в Люксембург на 10 октомври 2011 година.

            За Съвета

            Председател

         A. KRASZEWSKI

      (1)  ОВ L 251, 25.9.2010 г., стр. 8.


title: 2013/238/ЕС: Решение на Съвета от 21 май 2013 година за назначаване на четирима членове от Обединеното кралство и трима заместник-членове от Обединеното кралство в Комитета на регионите

text:
               28.5.2013

               BG

               Официален вестник на Европейския съюз

               L 141/42

         РЕШЕНИЕ НА СЪВЕТА
   от 21 май 2013 година
   за назначаване на четирима членове от Обединеното кралство и трима заместник-членове от Обединеното кралство в Комитета на регионите
   (2013/238/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Обединеното кралство,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-жа Amanda BYRNE, г-жа Christine CHAPMAN, г-жа Flo CLUCAS и г-н Roger KNOX се освободиха четири места за членове на Комитета на регионите. След изтичането на мандата на г-н Peter MOORE и г-н Sandy PARK се освободиха две места за заместник-членове на Комитета на регионите. След назначаването на г-жа Paula BAKER за член на Комитета на регионите ще се освободи едно място за заместник-член,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за членове:

                           —

                           г-н Mick ANTONIW, Member of the National Assembly for Wales,

                           —

                           г-жа Paula BAKER, Councillor, Basingstoke and Deane Council,

                           —

                           г-н Anthony Gerard BUCHANAN, Councillor, East Renfrewshire Council,

                           —

                           г-жа Dee SHARPE, Councillor, East Riding of Yorkshire Council;

                     както и

               б)

               за заместник-членове:

                           —

                           г-жа Barbara GRANT, Councillor, East Renfrewshire Council,

                           —

                           г-н Stewart GOLTON, Councillor, Leeds Council,

                           —

                           г-жа Margaret LISHMAN, Councillor, Burnley Council.

         Член 2
   Настоящото решение влиза в сила в деня на приемането му.

      Съставено в Брюксел на 21 май 2013 година.

            За Съвета

            Председател

         E. GILMORE

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение на Съвета от 28 февруари 2005 година за сключване на Споразумение за асоцииране между Европейската общност и нейните държави-членки, от една страна, и Република Чили, от друга страна

text:
Важна правна забележка

|

32005D0269

Официален вестник n° L 084 , 02/04/2005 стр. 0019 - 0020

		20050228Решение на Съветаот 28 февруари 2005 годиназа сключване на Споразумение за асоцииране между Европейската общност и нейните държави-членки, от една страна, и Република Чили, от друга страна(2005/269/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 310 от него, във връзка с член 300, параграф 2, първа алинея, второ изречение и член 300, параграф 3, втора алинея от него,като взе предвид предложението на Комисията,като взе предвид съгласието на Европейския парламент [1],като има предвид, че:(1) Споразумението за асоцииране между Европейската общност и нейните държави-членки, от една страна, и Република Чили, от друга страна (оттук нататък наричано "Споразумението за асоцииране"), бе подписано от името на Общността в Брюксел на 18 ноември 2002 г.(2) Следва да се одобри Споразумението за асоцииране,РЕШИ:Член 11. Споразумението за асоцииране между Европейската общност и нейните държави-членки, от една страна, и Република Чили, от друга страна, заедно с приложенията и протоколите към него, както и декларациите, направени от Общността едностранно или съвместно с другата страна, приложени към Заключителния акт, се одобряват от името на Общността.2. Текстовете на Споразумението за асоцииране, приложенията, протоколите и Заключителният акт са приложени към настоящото решение [2].Член 21. По предложение на Комисията и съобразно съответните разпоредби на Договора, Съветът приема позицията на Общността, която следва да бъде изразена в рамките на Съвета по асоцииране и Комитета по асоцииране, създадени по силата на Споразумението за асоцииране.2. Представител на Съвета председателства Съвета по асоцииране и представя позицията на Общността. Представител на Комисията председателства Комитета по асоцииране и представя позицията на Общността.3. Комисията представлява Общността в специалните комитети, създадени по силата на Споразумението или от Съвета по асоцииране, в съответствие с член 7 от него.Член 31. Упълномощава се Комисията, за целите на прилагането на член 29, параграф 2 от приложение V към Споразумението за асоцииране и в съответствие с посочената в член 75 от Регламент (EО) № 1493/1999 [3] процедура, да сключи документите, необходими за изменение на Споразумението.2. Упълномощава се Комисията, за целите на прилагането на член 16, параграф 2 от приложение VI към Споразумението за асоцииране и в съответствие с посочената в член 15 от Регламент (EИО) № 1576/89 [4] процедура, да сключи документите, необходими за изменение на споразумението.Член 4Председателят на Съвета извършва от името на Общността уведомлението, предвидено в член 198, параграф 1 от Споразумението.Съставено в Брюксел на 28 февруари 2005 година.За СъветаПредседателF. Boden[1] Съгласие на Европейския парламент от 12 февруари 2003 г.[2] ОВ L 352, 30.12.2002 г., стр. 3 и ОВ L 332, 19.12.2003 г., стр. 64.[3] ОВ L 179, 14.7.1999 г., стр. 1. Регламент, последно изменен с Регламент (EО) № 1795/2003 на Комисията (ОВ L 262, 14.10.2003 г., стр. 13).[4] ОВ L 160, 12.6.1989 г., стр. 1. Регламент, последно изменен с Регламент (EО) № 1882/2003 на Европейския парламент и Съвета (ОВ L 284, 31.10.2003 г., стр. 1).--------------------------------------------------